title: 2015 m. sausio 26 d. Komisijos įgyvendinimo reglamentas (ES) 2015/114, kuriuo nustatomas kiekis, pridėtinas prie kiekio, nustatyto 2015 m. balandžio 1 d. – birželio 30 d. laikotarpiui pagal Reglamentu (EB) Nr. 536/2007 leistą naudoti Jungtinių Amerikos Valstijų kilmės paukštienos tarifinę kvotą

text:
27.1.2015

               LT

               Europos Sąjungos oficialusis leidinys

               L 20/38

         KOMISIJOS ĮGYVENDINIMO REGLAMENTAS (ES) 2015/114
   2015 m. sausio 26 d.
   kuriuo nustatomas kiekis, pridėtinas prie kiekio, nustatyto 2015 m. balandžio 1 d.–birželio 30 d. laikotarpiui pagal Reglamentu (EB) Nr. 536/2007 leistą naudoti Jungtinių Amerikos Valstijų kilmės paukštienos tarifinę kvotą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 2 ir 3 dalis,
   kadangi:

               (1)

               Komisijos reglamentu (EB) Nr. 536/2007 (2) leista naudoti tarifinę metinę Jungtinių Amerikos Valstijų kilmės paukštienos sektoriaus produktų importo kvotą;

               (2)

               2014 m. gruodžio 1–7 d. pateiktose 2015 m. sausio 1 d.–kovo 31 d. kvotos dalies importo licencijų paraiškose nurodytas kiekis yra mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Kiekis, dėl kurio importo paraiškų pagal Reglamentą (EB) Nr. 536/2007 nebuvo pateikta, ir kuris turi būti pridėtas prie 2015 m. balandžio 1–birželio 30 d. kvotos daliai numatyto kiekio, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 26 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2007 m. gegužės 15 d. Komisijos reglamentas (EB) Nr. 536/2007, kuriuo pradedama naudoti Jungtinėms Amerikos Valstijoms skirta paukštienos tarifinė kvota ir nustatomas jos administravimas (OL L 128, 2007 5 16, p. 6).

      PRIEDAS

                  Eilės Nr.

                  Kiekis, dėl kurio paraiškų nebuvo pateikta, pridėtinas prie 2015 m. balandžio 1 d.–birželio 30 d. kvotos daliai skirto kiekio
                  (kg)

                  09.4169

                  16 008 750


title: 2017 m. birželio 20 d. Tarybos įgyvendinimo reglamentas (ES) 2017/1090, kuriuo įgyvendinama Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 1 dalis

text:
21.6.2017

               LT

               Europos Sąjungos oficialusis leidinys

               L 158/1

         TARYBOS ĮGYVENDINIMO REGLAMENTAS (ES) 2017/1090
   2017 m. birželio 20 d.
   kuriuo įgyvendinama Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 1 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 10 d. Tarybos reglamentą (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje (1), ypač į jo 17 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. kovo 10 d. Taryba priėmė Reglamentą (ES) Nr. 224/2014;

               (2)

               2017 m. gegužės 17 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 2127 (2013), įtraukė vieną asmenį į asmenų ir subjektų, kuriems taikomos ribojamosios priemonės, sąrašą. 2017 m. gegužės 24 d. Taryba priėmė Įgyvendinimo reglamentą (ES) 2017/890 (2), kuriuo šis asmuo buvo įtrauktas į Reglamento (ES) Nr. 224/2014 I priedą;

               (3)

               su šiuo asmeniu susijusi informacija turėtų būti papildyta ir todėl Reglamento (ES) Nr. 224/2014 I priedas turėtų būti iš dalies atitinkamai pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 224/2014 I priedas iš dalies keičiamas, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2017 m. birželio 20 d.

            Tarybos vardu

            Pirmininkė

         H. DALLI

      (1)  OL L 70, 2014 3 11, p. 1.

      (2)  2017 m. gegužės 24 d. Tarybos įgyvendinimo reglamentas (ES) 2017/890, kuriuo įgyvendinama Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 1 dalis (OL L 138, 2017 5 25, p. 1).

      PRIEDAS
      Reglamento (ES) Nr. 224/2014 priede įrašas, susijęs su toliau nurodytu į sąrašą įtrauktu asmeniu, pakeičiamas šiuo įrašu:

                     „12.

                     Abdoulaye HISSENE (alias: a) Abdoulaye Issène; b) Abdoulaye Hissein; c) Hissene Abdoulaye; d) Abdoulaye Issène Ramadane; e) Abdoulaye Issene Ramadan; f) Issene Abdoulaye)

                        Gimimo data: 1967 m.

                        Gimimo vieta: Ndele, Bamingui-Bangoran, Centrinės Afrikos Respublika

                        Pilietybė: Centrinės Afrikos Respublika

                        Paso Nr.: CAR diplomatinis pasas Nr. D00000897, išduotas 2013 m. balandžio 5 d. (galioja iki 2018 m. balandžio 4 d.)

                        Adresas: a) KM5, Bangui (Bangis), Centrinės Afrikos Respublika, b) Nana-Grebizi, Centrinės Afrikos Respublika

                        JT įtraukimo į sąrašą data:2017 m. gegužės 17 d.

                        Kita informacija: Hissène anksčiau buvo jaunimo ir sporto ministras, Centrinės Afrikos Respublikos buvusio Prezidento Michel Djotodia kabineto narys. Prieš tai jis vadovavo politinei partijai „Patriotų už teisingumą ir taiką konventas“. Be to, jis pasiskyrė Bangio (Bangui) ginkluotosios grupuotės vadu, visų pirma „PK5“ (trečiasis rajonas) rajone.

                        Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                     Abdoulaye Hissène į sąrašą įtrauktas 2017 m. gegužės 17 d. pagal Rezoliucijos 2339 (2017) 16 punktą ir 17 punkto g papunktį, kadangi dalyvauja veiksmuose keliančiuose grėsmę CAR taikai, stabilumui ar saugumui, įskaitant veiksmus, keliančius grėsmę ar trukdančius politiniam pereinamajam procesui arba stabilizacijos ir susitaikymo procesui, arba kurstančius smurtą, arba remia tokius veiksmus, ir yra susijęs su išpuolių prieš JT misijas ar tarptautines saugumo pajėgas, įskaitant jas remiančias MINUSCA, Europos Sąjungos misijas ir Prancūzijos operacijas, planavimu, vadovavimu jiems, jų rėmimu ar įvykdymu.

                           Papildoma informacija:

                     Abdoulaye Hissène ir kiti buvusios grupuotės „Seleka“ nariai bendradarbiavo su grupuotės „anti-Balaka“ neramumus kurstančiais asmenimis – Centrinės Afrikos Respublikos (CAR) buvusio Prezidento François Bozizé sąjungininkais, įskaitant Maxime Mokom, siekdami skatinti smurtinius protestus ir susirėmimus 2015 m. rugsėjo mėn. nepavykusio bandymo nuversti vyriausybę metu, kai tuo metu pareigas ėjusi pereinamojo laikotarpio Prezidentė Catherine Samba-Panza dalyvavo 2015 m. JT Generalinėje Asamblėjoje. CAR vyriausybė pateikė kaltinimus Mokom, Hissène ir kitiems asmenims dėl įvairių nusikalstamų veikų, įskaitant žmogžudystę, padegimą, kankinimą ir marodieriavimą, kurias išprovokavo nepavykęs perversmas.
                     2015 m. Hissène tapo vienas iš pagrindinių Bangio „PK5“ rajono ginkluotosios grupuotės, kurią sudarė daugiau kaip 100 asmenų, vadų. Eidamas šias pareigas jis trukdė laisvam judėjimui ir valstybės institucijų grąžinimui į tą teritoriją, be kita ko, nelegaliai rinkdamas mokesčius už vežimo ir komercinę veiklą. Antroje 2015 m. pusėje Hissène veikė kaip buvusios grupuotės „Seleka“ atšakos „Nairobists“ atstovas Bangyje siekdamas atnaujinti draugiškus santykius su grupuotės „anti-Balaka“ kovotojais, kuriems vadovavo Mokom. Haroun Gaye ir Hissène vadovaujami ginkluoti asmenys dalyvavo 2015 m. rugsėjo 26 d.–spalio 3 d. Bangyje įvykdytuose smurtiniuose aktuose.
                     Įtariama, kad Hissène grupuotės nariai dalyvavo 2015 m. gruodžio 13 d. – konstitucinio referendumo dienos – išpuolyje prieš buvusios grupuotės „Seleka“ vadovo Mohamed Moussa Dhaffane automobilį. Hissène kaltinamas smurtinio akto organizavimu Bangio „KM5“ rajone, per kurį žuvo penki asmenys ir dvidešimt asmenų buvo sužeisti, o gyventojai negalėjo balsuoti konstituciniame referendume. Hissène sukėlė pavojų rinkimams išprovokuodamas įvairių grupuočių atsakomuosius išpuolius.
                     2016 m. kovo 15 d. Bangio M'poko oro uoste policija sulaikė Hissène ir perdavė jį nacionalinės žandarmerijos tyrimų padaliniui. Po to jo ginkluotoji grupuotė jį jėga išlaisvino ir pavogė vieną ginklą, kurį anksčiau buvo atidavusi MINUSCA įgyvendinant prašymą suteikti išimtį, kurį patvirtino Komitetas.
                     2016 m. birželio 19 d., vidaus saugumo pajėgoms „PK 12“ rajone suėmus musulmonus prekiautojus, Gaye ir Hissène ginkluotoji grupuotė Bangyje pagrobė penkis šalies policininkus. Birželio 20 d. MINUSCA tuos policininkus pabandė išlaisvinti. Hissène ir Gaye vadovaujami ginkluoti asmenys apsišaudė su taikdariais, kurie bandė išlaisvinti įkaitus. Susišaudymo metu žuvo ne mažiau kaip šeši asmenys ir vienas taikdarys buvo sužeistas.
                     2016 m. rugpjūčio 12 d. Hissène vadovavo 6 automobilių konvojui, vežusiam sunkiai ginkluotus asmenis. Iš Bangio bėgantį konvojų į pietus nuo Sibuto (Sibut) susekė MINUSCA. Pakeliui į šiaurę konvojus apsišaudė su vidaus saugumo pajėgomis keliuose patikrinimo punktuose. Galiausiai konvojų MINUSCA sustabdė 40 km į pietus nuo Sibuto. Po daugybės šūvių MINUSCA sugavo 11 vyrų, tačiau Hissène ir dar keli kiti asmenys pabėgo. Suimti asmenys nurodė MINUSCA, kad konvojui vadovavo Hissène, o tikslas buvo pasiekti Briją (Bria) ir dalyvauti buvusių „Seleka“ grupuočių asamblėjoje, kurią surengė Nourredine Adam.
                     2016 m. rugpjūčio ir rugsėjo mėn. ekspertų grupė du kartus vyko į Sibutą tikrinti Hissène, Gaye ir Hamit Tidjani konvojui priklausančių daiktų, kuriuos rugpjūčio 13 d. konfiskavo MINUSCA. Be to, grupė patikrino rugpjūčio 16 d. Hissène namuose konfiskuotus šaudmenis. Šešiose transporto priemonėse ir pas sulaikytus asmenis buvo rasta mirtinos ir nemirtinos karinės įrangos. 2016 m. rugpjūčio 16 d. Centrinė žandarmerija surengė reidą Hissène namuose Bangyje. Buvo rasta daugiau kaip 700 ginklų.
                     2016 m. rugsėjo 4 d. buvusios grupuotės „Seleka“ nariai, vykstantys iš Kaga-Bandoro šešiais motociklais paimti Hissène ir jo sąjungininkų, netoli Dekoa (Dékoa) apšaudė MINUSCA. Šio įvykio metu žuvo vienas iš buvusios grupuotės „Seleka“ kovotojų, o du taikdariai ir vienas civilis gyventojas buvo sužeisti.“


title: 2017 m. liepos 25 d. Komisijos įgyvendinimo reglamentas (ES) 2017/1376, kuriuo pratęsiamas varfarino, kaip veikliosios medžiagos 14-o tipo biocidiniams produktams gaminti, patvirtinimo galiojimas (Tekstas svarbus EEE. )

text:
26.7.2017

               LT

               Europos Sąjungos oficialusis leidinys

               L 194/9

         KOMISIJOS ĮGYVENDINIMO REGLAMENTAS (ES) 2017/1376
   2017 m. liepos 25 d.
   kuriuo pratęsiamas varfarino, kaip veikliosios medžiagos 14-o tipo biocidiniams produktams gaminti, patvirtinimo galiojimas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 14 straipsnio 4 dalies a punktą,
   kadangi:

               (1)

               veiklioji medžiaga varfarinas yra patvirtinta kaip rodenticidas 14-o tipo biocidiniams produktams gaminti pagal Reglamentą (ES) Nr. 528/2012;

               (2)

               pagal Reglamento (ES) Nr. 528/2012 13 straipsnio 1 dalį Europos cheminių medžiagų agentūrai (toliau – Agentūra) buvo pateiktas prašymas pratęsti tos veikliosios medžiagos patvirtinimo galiojimą. Šį prašymą įvertino Airijos kompetentinga institucija, veikianti kaip vertinančioji kompetentinga institucija;

               (3)

               2016 m. kovo 25 d. vertinančioji kompetentinga institucija pateikė Agentūrai rekomendaciją dėl varfarino patvirtinimo galiojimo pratęsimo;

               (4)

               2016 m. birželio 16 d. Biocidinių produktų komitetas (2), atsižvelgdamas į vertinančiosios kompetentingos institucijos išvadas, parengė Agentūros nuomonę;

               (5)

               remiantis ta nuomone, varfarinas atitinka Europos Parlamento ir Tarybos reglamento (EB) Nr. 1272/2008 (3) kriterijus, kad būtų klasifikuojamas kaip 1A kategorijos reprodukcijai toksiška medžiaga. Todėl varfarinas atitinka netvirtinimo kriterijų, nustatytą Reglamento (ES) Nr. 528/2012 5 straipsnio 1 dalies c punkte;

               (6)

               be to, produktų, kurių sudėtyje yra varfarino, naudojimas kelia susirūpinimą dėl pirminio ir antrinio apsinuodijimo atvejų, net kai taikomos griežtos rizikos valdymo priemonės, todėl varfarinas taip pat atitinka keistinos veikliosios medžiagos kriterijus pagal to reglamento 10 straipsnio 1 dalies e punktą;

               (7)

               remiantis Reglamento (ES) Nr. 528/2012 12 straipsniu, veikliųjų medžiagų, kurios atitinka netvirtinimo kriterijus, patvirtinimo galiojimas gali būti pratęstas tik tuo atveju, jei tebetenkinama bent viena iš to reglamento 5 straipsnio 2 dalyje nustatytų nukrypti leidžiančios nuostatos sąlygų;

               (8)

               pagal Reglamento (ES) Nr. 528/2012 10 straipsnio 3 dalį Agentūra surengė viešas konsultacijas, kad surinktų atitinkamą informaciją apie varfariną, įskaitant informaciją apie turimus pakaitalus;

               (9)

               Komisija taip pat surengė konkrečias viešas konsultacijas, kad surinktų informaciją apie tai, ar įvykdytos nukrypti leidžiančios nuostatos sąlygos, nustatytos Reglamento (ES) Nr. 528/2012 5 straipsnio 2 dalyje. Tos konsultacijos atsakymus Komisija viešai paskelbė;

               (10)

               atsakymai į pirmiau minėtas dvi viešas konsultacijas ir informacija apie antikoaguliantinių rodenticidų alternatyvas, įtraukti į Komisijos ataskaitos dėl antikoaguliantinių rodenticidų rizikos mažinimo priemonių (4) 1 priedą, buvo aptarti su valstybėmis narėmis Biocidinių produktų nuolatiniame komitete;

               (11)

               graužikai gali nešioti patogenų, atsakingų už daugelį zoonozių, kurios gali kelti didelį pavojų žmonių ar gyvūnų sveikatai. Graužikų kontrolei taikomi necheminiai kontrolės ar prevencijos metodai, kaip antai mechaninės, elektrinės arba lipnios gaudyklės, gali būti nepakankamai veiksmingi ir kelti daugiau klausimų, pvz., ar jie yra humaniški ir ar jie nekelia nereikalingų kančių graužikams. Alternatyvios veikliosios medžiagos, patvirtintos naudoti kaip rodenticidai, gali netikti visoms naudotojų kategorijoms ar būti veiksmingos visų rūšių graužikams. Kadangi veiksminga graužikų kontrolė negali būti grindžiama vien tik necheminiais kontrolės ar prevencijos metodais, remiant šias alternatyvas varfarinas laikomas būtinu tinkamai graužikų kontrolei užtikrinti. Taigi naudojant varfariną būtų užkirstas kelias dideliam su graužikais susijusiam pavojui žmonių ir gyvūnų sveikatai arba jis būtų kontroliuojamas. Todėl 5 straipsnio 2 dalies b punkte nustatyta sąlyga yra įvykdyta;

               (12)

               šiuo metu graužikų kontrolė daugiausia grindžiama antikoaguliantinių rodenticidų naudojimu; jų nepatvirtinus graužikų kontrolė būtų nepakankama. Tai gali sukelti ne tik didelį neigiamą poveikį žmonių ar gyvūnų sveikatai arba aplinkai, bet ir turėti įtakos visuomenės požiūriui į saugą dėl graužikų poveikio arba saugumui daugelyje ekonominės veiklos sričių, kurios gali būti pažeidžiamos dėl graužikų, todėl tai turėtų ekonominių ir socialinių padarinių. Kita vertus, rizika žmonių sveikatai, gyvūnų sveikatai arba aplinkai, atsirandanti dėl produktų, kurių sudėtyje yra varfarino, naudojimo, gali būti sumažinta, jei jie naudojami pagal tam tikras specifikacijas ir sąlygas. Todėl nepatvirtinus varfarino kaip veikliosios medžiagos būtų padarytas neproporcingas neigiamas poveikis visuomenei, palyginti su rizika, kuri kiltų dėl medžiagos naudojimo. Todėl 5 straipsnio 2 dalies c punkte nustatyta sąlyga yra įvykdyta;

               (13)

               todėl tikslinga pratęsti varfarino, skirto 14-o tipo biocidiniams produktams gaminti, patvirtinimo galiojimą, jei laikomasi tam tikrų specifikacijų ir sąlygų;

               (14)

               varfarinas yra keistina medžiaga pagal Reglamento (ES) Nr. 528/2012 10 straipsnio 1 dalies a ir e punktus, todėl turėtų būti taikomas to reglamento 10 straipsnio 4 dalyje nustatytas galiojimo pratęsimo laikotarpis;

               (15)

               Komisijos įgyvendinimo sprendimu (ES) 2016/135 (5) pradinė flokumafeno, brodifakumo ir varfarino, skirtų 14-o tipo biocidiniams produktams gaminti, patvirtinimo galiojimo pabaigos data nukelta iki 2018 m. birželio 30 d. Kadangi prašymų pratęsti tų patvirtinimų galiojimą nagrinėjimas yra baigtas, tikslinga panaikinti Įgyvendinimo sprendimą (ES) 2016/135;

               (16)

               šiame reglamente numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Varfarino, kaip veikliosios medžiagos 14-o tipo biocidiniams produktams gaminti, patvirtinimo galiojimas pratęsiamas, jei laikomasi priede nustatytų specifikacijų ir sąlygų.
   2 straipsnis
   Įgyvendinimo sprendimas (ES) 2016/135 panaikinamas.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 25 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval

      (3)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

      (4)  Risk mitigation measures for anticoagulant rodenticides – Final Report. European Commission (2014), Brussels, Belgium. 100 pp. ISBN 978–92–79–44992–5.

      (5)  2016 m. sausio 29 d. Komisijos įgyvendinimo sprendimas (ES) 2016/135, kuriuo nukeliama patvirtinimo, kad flokumafeną, brodifakumą ir varfariną galima naudoti 14-o tipo biocidiniuose produktuose, galiojimo pabaigos data (OL L 25, 2016 2 2, p. 65).

      PRIEDAS

                  Bendrinis pavadinimas

                  IUPAC pavadinimas
                  Identifikavimo numeriai

                  Mažiausias veikliosios medžiagos grynumo laipsnis (1)

                  Patvirtinimo galiojimo pabaiga

                  Produkto rūšis

                  Specialiosios sąlygos

                  Varfarinas

                  IUPAC pavadinimas:
                  (RS)-4-hidroksi-3-(3-okso-1-fenilbutil)kumarinas
                  EB Nr. 201–377–6
                  CAS Nr. 81–81–2

                  990 g/kg

                  2024 m. birželio 30 d.

                  14

                  Remiantis Reglamento (ES) Nr. 528/2012 10 straipsnio 1 dalies a ir e punktais, varfarinas laikomas keistina medžiaga.
                  Biocidinių produktų autorizacijos liudijimai išduodami laikantis šių bendrųjų sąlygų:

                              1.

                              vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą. Be to, pagal Reglamento (ES) Nr. 528/2012 VI priedo 10 punktą vertinant produktą taip pat turi būti įvertinta, ar gali būti įvykdytos Reglamento (ES) Nr. 528/2012 5 straipsnio 2 dalyje nustatytos sąlygos;

                              2.

                              produktai autorizuojami naudoti valstybėse narėse tik jei įvykdoma bent viena iš Reglamento (ES) Nr. 528/2012 5 straipsnio 2 dalyje nustatytų sąlygų;

                              3.

                              nominalioji varfarino koncentracija produktuose neviršija 790 mg/kg;

                              4.

                              produktų sudėtyje yra kartuminės medžiagos ir dažų;

                              5.

                              produktai neautorizuojami naudoti kaip rodenticidiniai milteliai;

                              6.

                              produktai sąlyčiui skirtų preparatų pavidalo, išskyrus rodenticidinius miltelius, gali būti autorizuojami naudoti tik kvalifikuotiems specialistams uždarose patalpose, į kurias negali patekti vaikai arba netiksliniai gyvūnai;

                              7.

                              produktai neautorizuojami naudoti nuolatiniam naikinimui ar naikinimui naudojant jauką atskiromis dozėmis;

                              8.

                              autorizuojama naudoti tik gatavus produktus;

                              9.

                              kiek įmanoma sumažinamas pirminis ir antrinis žmonių, netikslinių gyvūnų ir aplinkos veikimas medžiaga parenkant ir taikant visas tinkamas esamas rizikos mažinimo priemones. Tai apima, pavyzdžiui, leidimą produktą naudoti tik profesionaliems naudotojams arba kvalifikuotiems specialistams, arba, kai įmanoma, nustatomos papildomos specialiosios sąlygos kiekvienai naudotojų kategorijai;

                              10.

                              gaišenos ir nesuėstas jaukas šalinami pagal vietos reikalavimus. Šalinimo metodas turi būti konkrečiai aprašytas produkto, kuriam suteiktas nacionalinis autorizacijos liudijimas, charakteristikų santraukoje ir turi būti nurodytas produkto etiketėje.

                        Be bendrųjų sąlygų, biocidinių produktų, skirtų naudoti plačiajai visuomenei, autorizacijos liudijimams taikomos šios sąlygos:

                              1.

                              produktai autorizuojami naudoti tik supakuoti nepažeidžiamose jaukų dėžutėse;

                              2.

                              produktai tiekiami tik pakuotėse, kuriose didžiausias jauko dozių skaičius yra:

                                          a)

                                          tik produktams nuo pelių:

                                                      i)

                                                      grūdų, granulių arba pastos pavidalo jaukas: 250 g.

                                                      ii)

                                                      vaško kubelių pavidalo jaukas: 500 g.

                                          b)

                                          tik produktams nuo žiurkių arba pelių ir žiurkių:

                                                      i)

                                                      grūdų, granulių arba pastos pavidalo jaukas: 750 g.

                                                      ii)

                                                      vaško kubelių pavidalo jaukas: 1 500  g;

                              3.

                              produktai nuo Rattus norvegicus ir Rattus rattus autorizuojami naudoti tik uždarose patalpose arba pastatuose ir aplink pastatus;

                              4.

                              produktai nuo Mus musculus autorizuojami naudoti tik uždarose patalpose;

                              5.

                              produktus rinkai tiekiantys asmenys užtikrina, kad prie tų produktų būtų pridėta informacija apie riziką, susijusią su antikoaguliantinių rodenticidų naudojimu apskritai, jų naudojimo ribojimo iki būtino minimumo priemones ir tinkamas atsargumo priemones, kurių turi būti imtasi;

                              6.

                              biriojo jauko, pvz., grūdų ar granulių, pavidalo preparatų produktai autorizuojami naudoti tik preparatuose, kurie, siekiant sumažinti poveikį žmonėms ir aplinkai, tiekiami maišeliuose arba kitose pakuotėse.

                        Be bendrųjų sąlygų, biocidinių produktų, skirtų naudoti profesionaliems naudotojams, autorizacijos liudijimams taikomos šios sąlygos:

                              1.

                              produktai neautorizuojami naudoti nuotekose, atviroje vietovėje arba atliekų sąvartynuose;

                              2.

                              produktai autorizuojami naudoti tik supakuoti nepažeidžiamose jaukų dėžutėse;

                              3.

                              asmenys, tiekiantys rinkai profesionaliems naudotojams skirtus produktus, užtikrina, kad šie produktai nebūtų tiekiami plačiajai visuomenei.

                        Be bendrųjų sąlygų, biocidinių produktų, skirtų naudoti kvalifikuotiems specialistams, autorizacijos liudijimams taikomos šios sąlygos:

                              1.

                              produktai gali būti autorizuojami naudoti nuotekose, atviroje vietovėje arba atliekų sąvartynuose;

                              2.

                              produktai gali būti autorizuojami naudoti apdengtose ir saugomose jauko vietose, jeigu juos naudojant užtikrinama to paties lygio apsauga netiksliniams gyvūnams ir žmonėms, kaip naudojant nepažeidžiamas jaukų dėžutes;

                              3.

                              asmenys, tiekiantys rinkai kvalifikuotiems specialistams skirtus produktus, užtikrina, kad šie produktai nebūtų tiekiami kitiems asmenims, išskyrus kvalifikuotus specialistus.

         (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.


title: 2017 m. birželio 26 d. Komisijos įgyvendinimo reglamentas (ES) 2017/1222, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Kiełbasa biała parzona wielkopolska (SGN)]

text:
7.7.2017

               LT

               Europos Sąjungos oficialusis leidinys

               L 174/13

         KOMISIJOS ĮGYVENDINIMO REGLAMENTAS (ES) 2017/1222
   2017 m. birželio 26 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Kiełbasa biała parzona wielkopolska (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Lenkijos paraiška įregistruoti pavadinimą „Kiełbasa biała parzona wielkopolska“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Kiełbasa biała parzona wielkopolska“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Kiełbasa biała parzona wielkopolska“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.2 klasei „Mėsos produktai (virti, sūdyti, rūkyti ir kt.)“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. birželio 26 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 73, 2017 3 9, p. 25.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2012 m. kovo 19 d. Komisijos įgyvendinimo reglamentas (ES) Nr. 237/2012 dėl leidimo naudoti iš Saccharomyces cerevisiae (CBS 615.94) gaunamą alfa-galaktozidazę (EC 3.2.1.22) ir iš Aspergillus niger (CBS 120604) gaunamą endo-1,4-beta-gliukanazę (EC 3.2.1.4) kaip mėsinių viščiukų pašarų priedą (leidimo turėtojas Kerry Ingredients and Flavours )  Tekstas svarbus EEE

text:
20.3.2012

               LT

               Europos Sąjungos oficialusis leidinys

               L 80/1

         KOMISIJOS ĮGYVENDINIMO REGLAMENTAS (ES) Nr. 237/2012
   2012 m. kovo 19 d.
   dėl leidimo naudoti iš Saccharomyces cerevisiae (CBS 615.94) gaunamą alfa-galaktozidazę (EC 3.2.1.22) ir iš Aspergillus niger (CBS 120604) gaunamą endo-1,4-beta-gliukanazę (EC 3.2.1.4) kaip mėsinių viščiukų pašarų priedą (leidimo turėtojas Kerry Ingredients and Flavours)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateiktas prašymas leisti naudoti iš Saccharomyces cerevisiae (CBS 615.94) gaunamą alfa-galaktozidazę (EC 3.2.1.22) ir iš Aspergillus niger (CBS 120604) gaunamą endo-1,4-beta-gliukanazę (EC 3.2.1.4). Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               prašymas pateiktas dėl leidimo naudoti iš Saccharomyces cerevisiae (CBS 615.94) gaunamą alfa-galaktozidazę (EC 3.2.1.22) ir iš Aspergillus niger (CBS 120604) gaunamą endo-1,4-beta-gliukanazę (EC 3.2.1.4) kaip mėsinių viščiukų pašarų priedą, skirtiną prie priedų kategorijos „zootechniniai priedai“;

               (4)

               Europos maisto saugos tarnyba (toliau – Tarnyba) 2011 m. lapkričio 17 d. nuomonėje (2) padarė išvadą, kad iš Saccharomyces cerevisiae (CBS 615.94) gaunamos alfa-galaktozidazės (EC 3.2.1.22) ir iš Aspergillus niger (CBS 120604) gaunamos endo-1,4-beta-gliukanazės (EC 3.2.1.4) preparatas siūlomomis naudojimo sąlygomis nedaro nepageidaujamo poveikio gyvūnų sveikatai, žmonių sveikatai arba aplinkai ir kad naudojant šį preparatą gali padidėti mėsinių viščiukų svoris. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               iš Saccharomyces cerevisiae (CBS 615.94) gaunamos alfa-galaktozidazės (EC 3.2.1.22) ir iš Aspergillus niger (CBS 120604) gaunamos endo-1,4-beta-gliukanazės (EC 3.2.1.4) preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

               (6)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 19 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  EMST leidinys (2011 m.) 9(12):2451.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  Aktyvumo vienetai kilograme visaverčio pašaro, kurio drėgnis yra 12 %

                     Zootechninių priedų kategorija. Funkcinė grupė: virškinimo stimuliatoriai

                  4a17

                     Kerry Ingredients and Flavours

                  Alfa-galaktozidazė
                  (EC 3.2.1.22)
                  Endo-1,4-beta-gliukanazė
                  (EC 3.2.1.4)

                                 Priedo sudėtis

                              iš Saccharomyces cerevisiae (CBS 615.94) gaunamos alfa-galaktozidazės (EC 3.2.1.22) ir iš Aspergillus niger (CBS 120604) gaunamos endo-1,4-beta-gliukanazės (EC 3.2.1.4) kieto pavidalo preparatas, kurio mažiausias aktyvumas:

                                          —

                                          1 000 U (1) alfa-galaktozidazės viename grame

                                          —

                                          5 700 U (2) endo-1,4-beta-gliukanazės viename grame

                                 Veikliosios medžiagos apibūdinimas

                              iš Saccharomyces cerevisiae (CBS 615.94) gaunama alfa-galaktozidazė ir iš Aspergillus niger (CBS 120604) gaunama endo-1,4-beta-gliukanazė

                                 Analizės metodas
                                  (3)

                              Nustatymas:

                                          —

                                          kolorimetrinis metodas matuojant p-nitrofenolį, alfa-galaktozidazės atpalaiduotą iš nitrofenil-alfa-galaktopiranozido substrato;

                                          —

                                          kolorimetrinis metodas matuojant vandenyje tirpius dažus, endo-1,4-beta-gliukanazės atpalaiduotus iš azurino, skersinu ryšiu susieto su miežių gliukano substratu.

                  Mėsiniai viščiukai

                  —

                  50 U alfa-galaktozidazė
                  285 U endo-1,4-beta-gliukanazė

                  —

                              1.

                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.

                              2.

                              Didžiausia rekomenduojama dozė:

                                          —

                                          100 U alfa-galaktozidazės viename kg

                                          —

                                          570 U endo-1,4-beta-gliukanazės viename kg

                              3.

                              Sauga: tvarkant produktą reikia naudoti kvėpavimo takų apsaugos priemones, akinius ir pirštines.

                  2022 m. balandžio 9 d.

         (1)  1 U – fermento kiekis, atpalaiduojantis 1 mikromolį p-nitrofenolio per minutę iš p-nitrofenil-alfa-galaktopiranozido (pNPG) esant 5,0 pH ir 37 °C temperatūrai.

         (2)  1 U – tai fermento kiekis, atpalaiduojantis 1 miligramą redukuojančių cukrų (gliukozės ekvivalentai) per minutę iš beta-gliukano esant 5,0 pH ir 50 °C temperatūrai.

         (3)  Išsamų analizės metodų aprašymą galima rasti Etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/Pages/index.aspx


title: 2017 m. spalio 19 d. Komisijos įgyvendinimo reglamentas (ES) 2017/1914 dėl leidimo naudoti natrio salinomiciną („Sacox 120 microGranulate“ ir „Sacox 200 microGranulate“) kaip mėsinių viščiukų ir dedeklinių vištaičių pašaro priedą, kuriuo panaikinami reglamentai (EB) Nr. 1852/2003 ir (EB) Nr. 1463/2004 (leidimo turėtojas – „Huvepharma NV“) (Tekstas svarbus EEE. )

text:
20.10.2017

                  LT

                  Europos Sąjungos oficialusis leidinys

                  L 271/1

            KOMISIJOS ĮGYVENDINIMO REGLAMENTAS (ES) 2017/1914
      2017 m. spalio 19 d.
      dėl leidimo naudoti natrio salinomiciną („Sacox 120 microGranulate“ ir „Sacox 200 microGranulate“) kaip mėsinių viščiukų ir dedeklinių vištaičių pašaro priedą, kuriuo panaikinami reglamentai (EB) Nr. 1852/2003 ir (EB) Nr. 1463/2004 (leidimo turėtojas – „Huvepharma NV“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį ir 13 straipsnio 3 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);

                  (2)

                  pagal Direktyvą 70/524/EEB Komisijos reglamentu (EB) Nr. 1852/2003 (3) buvo suteiktas leidimas natrio salinomicino 120 g/kg preparatą („Sacox 120 microGranulate“) dešimt metų naudoti kaip dedeklinių vištaičių pašaro priedą ir Komisijos reglamentu (EB) Nr. 1463/2004 (4) – kaip mėsinių viščiukų pašaro priedą. Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis priedas buvo įtrauktas į pašarų priedų registrą kaip esamas produktas;

                  (3)

                  vadovaujantis Reglamento (EB) Nr. 1831/2003 10 straipsnio 2 dalimi kartu su minėto reglamento 7 straipsniu, buvo pateiktas prašymas iš naujo įvertinti natrio salinomicino 120 g/kg preparato („Sacox 120 microGranulate“) kaip pašaro priedo naudojimą mėsiniams viščiukams ir dedeklinėms vištaitėms. Vadovaujantis Reglamento (EB) Nr. 1831/2003 7 straipsniu, buvo pateiktas prašymas leisti naudoti naują natrio salinomicino 200 g/kg preparatą („Sacox 200 microGranulate“) kaip pašaro priedą ir jį priskirti prie kategorijos „kokciodiostatai ir hormonostatai“. Pagal to reglamento 13 straipsnio 3 dalį buvo pateiktas prašymas sutrumpinti išlauką prieš skerdimą nuo vienos iki nulio dienų ir pakeisti didžiausią leidžiamąją priedo liekanų koncentraciją (toliau – DLK) nuo 5 μg/kg visuose drėgnuose audiniuose iki 0,150 mg/kg kepenyse, 0,040 mg/kg inkstuose, 0,015 mg/kg raumenyse ir 0,150 mg/kg odoje / riebaluose. Kartu su prašymais pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (4)

                  Europos maisto saugos tarnyba (toliau – Tarnyba) 2016 m. gruodžio 6 d. nuomonėje (5) padarė išvadą, kad siūlomomis naudojimo sąlygomis natrio salinomicino 120 g/kg („Sacox 120 microGranulate“) ir 200 g/kg („Sacox 200 microGranulate“) preparatai nedaro nepageidaujamo poveikio gyvūnų sveikatai, žmonių sveikatai ar aplinkai. Be to, Tarnyba padarė išvadą, kad natrio salinomicino 120 g/kg („Sacox 120 microGranulate“) ir 200 g/kg („Sacox 200 microGranulate“) preparatai yra veiksmingi norint kontroliuoti mėsinių viščiukų kokcidiozę ir kad, remiantis pateiktais tyrimų duomenimis, ši išvada taikytina ir dedeklinėms vištaitėms. Tarnyba taip pat padarė išvadą, kad remiantis ekspozicijos įverčiais esant didžiausiam naudojimo lygiui tinkama išlauka yra nulis dienų. Tarnyba padarė ir išvadą, kad nėra būtina nustatyti DLK. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedų pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (5)

                  tačiau, kad būtų galima užtikrinti kontrolę, DLK turėtų būti nustatyta atitinkamai kepenų, raumenų, inkstų ir odos ir (arba) riebalų audiniuose. Be to, buvo manoma, kad turi būti imtasi Eimeria spp atsparumo natrio salinomicinui lauko stebėsenos, pirmiausia pastaruoju leidimo suteikimo laikotarpiu;

                  (6)

                  natrio salinomicino preparatų („Sacox 120 microGranulate“ ir „Sacox 200 microGranulate“) vertinimas rodo, kad Reglamento (EB) Nr. 1831/2003 5 straipsnyje numatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                  (7)

                  reglamentai (EB) Nr. 1852/2003 ir (EB) Nr. 1463/2004 turėtų būti panaikinti;

                  (8)

                  kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                  (9)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Leidimas
      Priede nurodytus preparatus, skirtinus prie priedų kategorijos „kokcidiostatai ir histomonostatai“, leidžiama naudoti kaip kokciodiostatus gyvūnų mityboje šio reglamento priede nustatytomis sąlygomis.
      2 straipsnis
      Reglamento (EB) Nr. 1852/2003 panaikinimas
      Reglamentas (EB) Nr. 1852/2003 panaikinamas.
      3 straipsnis
      Reglamento (EB) Nr. 1463/2004 panaikinimas
      Reglamentas (EB) Nr. 1463/2004 panaikinamas.
      4 straipsnis
      Pereinamojo laikotarpio priemonės
      Priede nurodytą preparatą ir pašarus, kurių sudėtyje yra šio preparato, kurie buvo pagaminti ir paženklinti iki 2018 m. gegužės 9 d. laikantis taisyklių, taikytų iki 2017 m. lapkričio 9 d., galima toliau pateikti rinkai ir naudoti, kol pasibaigs turimos atsargos.
      5 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. spalio 19 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1.)

         (3)  2003 m. spalio 21 d. Komisijos reglamentas (EB) Nr. 1852/2003 dėl leidimo 10 metų naudoti pašarų priedą koksidiostatą (OL L 271, 2003 10 22, p. 13).

         (4)  2004 m. rugpjūčio 17 d. Komisijos reglamentas (EB) Nr. 1463/2004 dėl leidimo dešimt metų naudoti kokcidiostatų grupei ir kitoms vaistinėms medžiagoms priskiriamą pašarų priedą „Sacox 120 microGranulate“ (OL L 270, 2004 8 18, p. 5).

         (5)  EFSA Journal 2017; 15(1):4670.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas
                     (Prekinis pavadinimas)

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Didžiausia leidžiamoji koncentracija (DLK) atitinkamuose gyvūniniuose maisto produktuose

                     Veikliosios medžiagos kiekis mg kilograme visaverčio pašaro, kurio drėgnis yra 12 %

                        Kokcidiostatai ir histomonostatai

                     51766

                     „Huvepharma NV“

                     Natrio salinomicinas 120 g/kg
                     („Sacox 120 microGranulate“)
                     Natrio salinomicinas 200 g/kg
                     („Sacox 200 microGranulate“)

                        Priedo sudėtis

                     („Sacox120 microGranulate“):

                                 Natrio salinomicinas: 114–132 g/kg

                                 Silicio dioksidas: 10–100 g/kg

                                 Kalcio karbonatas: 500–700 g/kg

                           Kieto pavidalo
                     („Sacox 200 microGranulate“):

                                 Natrio salinomicinas: 190–220 g/kg

                                 Silicio dioksidas: 50–150 g/kg

                                 Kalcio karbonatas: 50–150 g/kg

                           Kieto pavidalo

                        Veikliosios medžiagos apibūdinimas

                     Natrio salinomicinas
                     C42H69Na O11,
                     CAS numeris: 55721-31-8,
                     Polieterinės monokarboksirūgšties, gautos fermentuojant Streptomyces azureus (DSM 32267), natrio druska
                     Susijusios priemaišos:

                                 —

                                 < 10 mg elajofilino kilograme natrio salinomicino,

                                 —

                                 ≤ 2 g 17-epi-20-desoksisalinomicino kilograme natrio salinomicino

                                 —

                                 ≤ 10 g 20-desoksisalinomicino kilograme natrio salinomicino

                                 —

                                 ≤ 10 g 18,19-dihidrosalinomicino kilograme natrio salinomicino

                                 —

                                 ≤ 10 g metilinto salinomicino kilograme natrio salinomicino.

                        Analizės metodas
                         (1)

                     Salinomicino pašaro priede kiekybinis nustatymas:
                     efektyvioji skysčių chromatografija su pokolonėliniu darinių sintetinimu kartu su spektrometriniu aptikimu (HPLC-PCD-UV-Vis).
                     Salinomicino kiekybinis nustatymas premiksuose ir pašaruose:
                     efektyvioji skysčių chromatografija su pokolonėliniu darinių sintetinimu kartu su spektrometriniu aptikimu (HPLC-PCD-UV-Vis) – EN ISO 14183.

                     Mėsiniai viščiukai

                     —

                     50

                     70

                                 1.

                                 Priedas maišomas su kombinuotaisiais pašarais kaip premiksas.

                                 2.

                                 Naudojimo instrukcijose nurodoma:
                                 „Pavojingas arklinių šeimos gyvūnams ir kalakutams.
                                 Šio pašaro sudėtyje yra jonoforo:
                                 kartu naudoti su tam tikromis vaistinėmis medžiagomis (pvz., tiamulinu) gali būti kontraindikuotina“.

                                 3.

                                 Natrio salinomicinas nemaišomas su kitais kokcidiostatais.

                                 4.

                                 Leidimo turėtojas vykdo atsparumo bakterijoms ir Eimeria spp. stebėsenos po pateikimo rinkai programą.

                                 5.

                                 Išlauka yra nulis dienų.

                                 6.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant akių ir odos apsaugos priemones.

                     2027 m. lapkričio 9 d.

                     150 μg natrio salinomicino/kg kepenų;
                     40 μg natrio salinomicino/kg inkstų;
                     15 μg natrio salinomicino/kg raumenų ir 150 μg natrio salinomicino/kg odos / riebalų.

                     Dedeklinės vištaitės

                     12 savaičių

                     50

                     50

            (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2017 m. gegužės 15 d. Komisijos įgyvendinimo reglamentas (ES) 2017/822, kuriuo iš dalies keičiamas Įgyvendinimo reglamentas (ES) Nr. 343/2011, kuriuo leidžiama pradėti naudoti Bosnijos ir Hercegovinos kilmės vyno tarifines kvotas ir numatomas jų administravimas

text:
16.5.2017

               LT

               Europos Sąjungos oficialusis leidinys

               L 123/1

         KOMISIJOS ĮGYVENDINIMO REGLAMENTAS (ES) 2017/822
   2017 m. gegužės 15 d.
   kuriuo iš dalies keičiamas Įgyvendinimo reglamentas (ES) Nr. 343/2011, kuriuo leidžiama pradėti naudoti Bosnijos ir Hercegovinos kilmės vyno tarifines kvotas ir numatomas jų administravimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnį,
   kadangi:

               (1)

               2008 m. birželio 16 d. buvo pasirašytas ir 2015 m. birželio 1 d. įsigaliojo Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimas (2) (toliau – SAS);

               (2)

               2016 m. gruodžio 15 d. buvo pasirašytas Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolas, kuriuo atsižvelgiama į Kroatijos Respublikos įstojimą į Europos Sąjungą (3) (toliau – protokolas). Jį pasirašyti Sąjungos bei jos valstybių narių vardu ir laikinai jį taikyti leista Tarybos sprendimu (ES) 2017/75 (4); Protokolas laikinai taikomas nuo 2017 m. vasario 1 d.

               (3)

               Protokolo 5 straipsnyje ir IV priede numatyti Bosnijos ir Hercegovinos kilmės vynų galiojančių tarifinių kvotų pakeitimai, kurie taikomi nuo 2017 m. vasario 1 d. Pozicijoms ex 2204 10 ir ex 2204 21 priskiriamiems vynams taikomos atitinkamos kvotos padidintos nuo 12 800 hl iki 25 500 hl, o pozicijoms ex 2204 22 ir ex 2204 29 priskiriamiems vynams taikomos kvotos – nuo 3 200 hl iki 15 100 hl;

               (4)

               SAS nurodyta, kad lengvatinis nulinis muito tarifas neviršijant tarifinių kvotų taikomas su sąlyga, kad Bosnija ir Hercegovina už šiuos eksportuojamų produktų kiekius nemokės jokių eksporto subsidijų. Be to, protokole nurodyta, kad 2017 m. taikomos visos kvotos, nepriklausomai nuo protokolo įsigaliojimo arba laikino taikymo pradžios datos;

               (5)

               todėl, kad būtų galima taikyti protokole nustatytas Sąjungos tarifines vyno kvotas, turėtų būti atitinkamai iš dalies pakeistas Komisijos įgyvendinimo reglamentas (ES) Nr. 343/2011 (5);

               (6)

               protokolas taikomas nuo 2017 m. vasario 1 d., todėl siūlomi pakeitimai turėtų būti taikomi nuo tos pačios dienos;

               (7)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 343/2011 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. vasario 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 15 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL L 164, 2015 6 30, p. 2.

      (3)  OL L 12, 2017 1 17, p. 3.

      (4)  2016 m. lapkričio 21 d. Tarybos sprendimas (ES) 2017/75 dėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Sąjungos bei jos valstybių narių vardu ir laikino taikymo (OL L 12, 2017 1 17, p. 1).

      (5)  2011 m. balandžio 8 d. Komisijos įgyvendinimo reglamentas (ES) Nr. 343/2011, kuriuo leidžiama pradėti naudoti Bosnijos ir Hercegovinos kilmės vyno tarifines kvotas ir numatomas jų administravimas (OL L 96, 2011 4 9, p. 12).

      PRIEDAS
      „
            PRIEDAS

               Į Sąjungą importuojamų Bosnijos ir Hercegovinos kilmės vynų tarifinės kvotos

                        Eilės Nr.

                        KN kodas (1)

                        TARIC papildomas kodas

                        Aprašas

                        Metinis kvotos dydis (hl) (2)

                        Tarifinės kvotos muito dydis (3)

                        09.1528

                        2204 10 93

                        Rūšiniai putojantys vynai; kiti vynai iš šviežių vynuogių induose, kurių talpa ne didesnė kaip 2 litrai

                        25 500

                        Taikoma išimtis

                        2204 10 94

                        2204 10 96

                        2204 10 98

                        2204 21 06

                        2204 21 07

                        2204 21 08

                        2204 21 09

                        ex 2204 21 93

                        19, 29, 31, 41 ir 51

                        ex 2204 21 94

                        19, 29, 31, 41 ir 51

                        2204 21 95

                        ex 2204 21 96

                        11, 21, 31, 41 ir 51

                        2204 21 97

                        ex 2204 21 98

                        11, 21, 31, 41 ir 51

                        09.1529

                        2204 22 10

                        Kiti vynai iš šviežių vynuogių induose, kurių talpa didesnė kaip 2 litrai, bet ne didesnė kaip 10 litrų

                        15 100

                        Taikoma išimtis

                        2204 22 93

                        11, 21, 31, 41 ir 51

                        ex 2204 22 94

                        2204 22 95

                        11, 21, 31, 41 ir 51

                        ex 2204 22 96

                        2204 22 97

                        11, 21, 31, 41 ir 51

                        2204 22 98

                        2204 29 10

                        2204 29 93

                        ex 2204 29 94

                        11, 21, 31, 41 ir 51

                        2204 29 95

                        ex 2204 29 96

                        11, 21, 31, 41 ir 51

                        2204 29 97

                        ex 2204 29 98

                        11, 21, 31, 41 ir 51

                  “

         (1)  Nepaisant Kombinuotosios nomenklatūros aiškinimo taisyklių, laikoma, kad produktų aprašymo formuluotė yra tik nurodomojo pobūdžio, o šiame priede pateiktos lengvatinės sistemos taikymas nustatomas pagal KN kodus. Kai yra nurodyti ex KN kodai, lengvatų sistemos taikymas nustatomas remiantis kartu KN kodu ir atitinkamu aprašymu.

         (2)  Vienos iš šalių prašymu gali būti konsultuojamasi dėl kvotų pakeitimo perkeliant kvotos, taikomos ex 2204 22 ir ex 2204 29 pozicijoms priskiriamoms prekėms (eilės numeris 09.1529), kiekius kvotai, taikomai ex 2204 10 ir ex 2204 21 pozicijoms priskiriamoms prekėms (eilės numeris 09.1528). 2017 m. taikomos visos kvotos, nepriklausomai nuo protokolo įsigaliojimo arba laikino taikymo pradžios datos.

         (3)  Pagal 2008 m. birželio 27 d. Komisijos reglamento (EB) Nr. 555/2008, kuriuo nustatomos išsamios Tarybos reglamento (EB) Nr. 479/2008 dėl bendro vyno rinkos organizavimo įgyvendinimo taisyklės, taikomos vyno sektoriaus paramos programoms, prekybai su trečiosiomis šalimis, gamybos potencialui ir kontrolei (OL L 170, 2008 6 30, p. 1), 43 straipsnį parengtame VI1 sertifikate atitiktis šiam reikalavimui patvirtinama taip: „Už šiame sertifikate išvardytus produktus eksporto subsidijos neskiriamos“.


title: 2012 m. gruodžio 21 d. Komisijos įgyvendinimo reglamentas (ES) Nr. 1271/2012, kuriuo nukrypstama nuo tam tikrų Reglamento (EB) Nr. 1122/2009 nuostatų, susijusių su galimybėmis teikti paraiškas skirti paramą pagal bendrosios išmokos schemą 2012 m. ir paraiškas suteikti teises į išmokas iš nacionalinio rezervo arba padidinti jų vieneto vertę 2012 m., ir nuostatų, susijusių su bendrosios paraiškos turiniu, taip pat nuo Reglamento (EB) Nr. 1120/2009 nuostatų, susijusių su teisių į išmokas deklaravimu 2012 m., ir nuo Tarybos reglamento (EB) Nr. 73/2009 nuostatų, susijusių su paramos skyrimo sąlygų atitikties tikrinimu prieš išmokant išmokas ir su ūkininkų naudojimosi sklypais data

text:
28.12.2012

               LT

               Europos Sąjungos oficialusis leidinys

               L 357/10

         KOMISIJOS ĮGYVENDINIMO REGLAMENTAS (ES) Nr. 1271/2012
   2012 m. gruodžio 21 d.
   kuriuo nukrypstama nuo tam tikrų Reglamento (EB) Nr. 1122/2009 nuostatų, susijusių su galimybėmis teikti paraiškas skirti paramą pagal bendrosios išmokos schemą 2012 m. ir paraiškas suteikti teises į išmokas iš nacionalinio rezervo arba padidinti jų vieneto vertę 2012 m., ir nuostatų, susijusių su bendrosios paraiškos turiniu, taip pat nuo Reglamento (EB) Nr. 1120/2009 nuostatų, susijusių su teisių į išmokas deklaravimu 2012 m., ir nuo Tarybos reglamento (EB) Nr. 73/2009 nuostatų, susijusių su paramos skyrimo sąlygų atitikties tikrinimu prieš išmokant išmokas ir su ūkininkų naudojimosi sklypais data
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 142 straipsnio c ir r punktus,
   kadangi:

               (1)

               Reglamento (EB) Nr. 73/2009 41 straipsnio 3 dalyje numatyta galimybė to reglamento 68 straipsnio 1 dalies c punkto netaikančioms valstybėms narėms tam tikromis sąlygomis naudoti nacionalinį rezervą. Taikydamos tą straipsnį, valstybės narės gali padidinti ūkininkams skiriamų teisių į išmokas vieneto vertę ir (arba) teisių į išmokas skaičių. Reglamento (EB) Nr. 73/2009 41 straipsnio įgyvendinimo tikslais, paraiškos suteikti teises į išmokas pagal bendrosios išmokos schemą arba padidinti jų vertę pagal Komisijos reglamento (EB) Nr. 1122/2009 (2) 15 straipsnio 1 dalį pateikiamos iki valstybių narių nustatytos datos. Ši data neturi būti vėlesnė kaip gegužės 15 d., o Estijos, Latvijos, Lietuvos, Suomijos ir Švedijos atveju – ne vėlesnė kaip birželio 15 d.;

               (2)

               pagal Reglamento (EB) Nr. 1122/2009 11 straipsnio 1 dalį ūkininkas, kuris prašo paramos pagal bet kurią paramos už plotus schemą, per metus gali pateikti tik vieną bendrąją paraišką;

               (3)

               pagal Reglamento (EB) Nr. 1122/2009 11 straipsnio 2 dalį bendroji paraiška pateikiama iki valstybės narės nustatytinos datos, bet ne vėlesnės kaip gegužės 15 d, o Estijos, Latvijos, Lietuvos, Suomijos ir Švedijos atveju – ne vėlesnės kaip birželio 15 d.;

               (4)

               dėl blogų klimato sąlygų poveikio kai kuriems svarbiausiems grūdų tiekėjams nuolat auga pašarų kainos, kai kuriose valstybėse narėse blogėja žemės ūkio valdų ekonominė padėtis ir 2012 m. pabaigoje jos turi didelių finansinių sunkumų. Atsižvelgiant į tai, kad žemės ūkio valdų ekonominės padėties pablogėjimas gali turėti ilgalaikių platesnio pobūdžio pasekmių, valstybėms narėms turėtų būti leista 2012 m. taikyti Reglamento (EB) Nr. 73/2009 41 straipsnio 3 dalį;

               (5)

               teisių į išmokas suteikimo iš nacionalinio rezervo arba jų vieneto vertės padidinimo pagal Reglamento (EB) Nr. 1122/2009 15 straipsnio 1 dalį 2012 m. terminas baigėsi, todėl tikslinga leisti valstybėms narėms, pageidaujančioms 2012 m. taikyti Reglamento (EB) Nr. 73/2009 41 straipsnio 3 dalį, nustatyti naują paraiškų suteikti teises į išmokas iš nacionalinio rezervo arba padidinti jų vieneto vertę pateikimo terminą;

               (6)

               be to, tikslinga nukrypti nuo Reglamento (EB) Nr. 1122/2009 11 straipsnio 1 dalies reikalavimo ūkininkams šiose valstybėse narėse teikti tik vieną bendrą paraišką per metus;

               (7)

               be to, nuo Reglamento (EB) Nr. 1122/2009 11 straipsnio 2 dalimi nustatyto termino leidžianti nukrypti nuostata reikalinga tiems ūkininkams, kurie pageidauja pasinaudoti Reglamento (EB) Nr. 73/2009 41 straipsnio 3 dalimi;

               (8)

               pagal Reglamento (EB) Nr. 1122/2009 12 straipsnio 5 dalį pirmaisiais bendrosios išmokos schemos taikymo metais ir pirmaisiais metais, kai į bendrosios išmokos schemą įtraukiami nauji sektoriai, valstybės narės gali nukrypti nuo Reglamento (EB) Nr. 1122/2009 12 straipsnio nuostatų, susijusių su teisėmis į išmokas, jei paskutinę bendrosios paraiškos pateikimo dieną teisės į išmokas dar nėra galutinai nustatytos. Būtina numatyti tokią pačią nukrypti leidžiančią nuostatą, susijusią su teisėmis į išmokas, kurios bus suteikiamos arba kurių vieneto vertė bus padidinta pagal Reglamento (EB) Nr. 73/2009 41 straipsnio 3 dalį, jei tokios teisės ar padidinimas dar nėra galutinai nustatyti;

               (9)

               pagal Komisijos reglamento (EB) Nr. 1120/2009 (3) 8 straipsnio 1 dalį deklaruoti savo teises į išmokas ūkininkas gali tik kartą per metus ir ne vėliau kaip paskutinę bendrosios paraiškos pateikimo dieną. Nuo šios reikalavimo nukrypti yra tikslinga;

               (10)

               pagal Reglamento (EB) Nr. 73/2009 35 straipsnio 1 dalį sklypais, atitinkančiais deklaruojamus reikalavimus atitinkančius hektarus, susietus su teise į išmokas, ūkininkas turi naudotis valstybės narės nustatytą dieną. Ši data negali būti vėlesnė už datą, kurią valstybė narė nustatė pagalbos paraiškoms pataisyti;

               (11)

               kiek tai susiję su teisėmis į išmokas, kurios bus skiriamos, arba vieneto verte, kuri bus didinama, taikant Reglamento (EB) Nr. 73/2009 41 straipsnio 3 dalį, būtina nukrypti nuo ūkininkams nustatytos prievolės laikytis to reglamento 35 straipsnio 1 dalyje nustatytos datos;

               (12)

               pagal Reglamento (EB) Nr. 73/2009 29 straipsnio 3 dalį išmokos pagal to reglamento I priede išvardytas paramos schemas neteikiamos, kol valstybė narė pagal to reglamento 20 straipsnį patikrina paramos skyrimo sąlygų atitiktį;

               (13)

               su teisių į išmokas skyrimu arba jų vieneto vertės padidinimu pagal Reglamento (EB) Nr. 73/2009 41 straipsnio 3 dalį susijusios paramos skyrimo sąlygos, kurių atitiktį turi patikrinti valstybės narės pagal šiame reglamente nustatytas vieną ar kelias leidžiančias nukrypti nuostatas, gali skirtis nuo šiuo metu pagal bendrosios išmokos schemą teikiamos paramos skyrimo sąlygų. Tuo atveju naujų paramos sąlygų tikrinimas pagal Reglamento (EB) Nr. 73/2009 29 straipsnio 3 dalį trukdytų mokėti išmokas pagal paramos schemas, kurios nesusijusios su to reglamento 41 straipsnio 3 dalimi ir kurios turi būti išmokėtos prieš patikrinant šių naujų paramos sąlygų atitiktį. Kad būtų išvengta tokios padėties, būtina nustatyti nuo Reglamento (EB) Nr. 73/2009 29 straipsnio 3 dalies leidžiančią nukrypti nuostatą, susijusią su teisių į išmokas skyrimu arba jų vieneto vertės padidinimu pagal Reglamento (EB) Nr. 73/2009 41 straipsnio 3 dalį;

               (14)

               be to, pagal Reglamento (EB) Nr. 73/2009 29 straipsnio 2 dalį išmokos mokamos nuo gruodžio 1 d. iki kitų kalendorinių metų birželio 30 d. Nukrypdama nuo šios nuostatos, Komisija gali numatyti, kad išankstinės išmokos būtų išmokėtos iki gruodžio1 d. Tokia nukrypti leidžianti nuostata yra nustatyta Komisijos įgyvendinimo reglamente (ES) Nr. 776/2012 (4), ir ja remdamosi valstybės narės nuo 2012 m. spalio 16 d. pagal 2012 m. pateiktas paraiškas gali išmokėti tiesioginių išmokų nustatyto dydžio neviršijančias išankstines išmokas. Todėl nuo Reglamento (EB) Nr. 73/2009 29 straipsnio 3 dalies leidžianti nukrypti nuostata turėtų būti taikoma atgaline data nuo 2012 m. spalio 16 d., kad būtų galima mokėti pagal paramos schemas, nesusijusias su to reglamento 41 straipsnio 3 dalies taikymu, skiriamas išmokas, kurių paramos skyrimo sąlygų atitiktis baigta tikrinti;

               (15)

               šiuo reglamentu nustatytos leidžiančios nukrypti nuostatos taikomos 2012 kalendoriniais metais. Todėl šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

               (16)

               šiame reglamente numatytos priemonės atitinka Tiesioginių išmokų vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nuo Reglamento (EB) Nr. 1122/2009 leidžiančios nukrypti nuostatos
   1.   Nukrypstant nuo Reglamento (EB) Nr. 1122/2009 15 straipsnio 1 dalies, valstybės narės gali leisti ūkininkams už 2012 m. teikti paraiškas suteikti teises į išmokas arba padidinti jų vieneto vertę pagal Reglamento (EB) Nr. 73/2009 41 straipsnio 3 dalį ne vėliau kaip iki 2013 m. sausio 31 d.
   2.   Nukrypstant nuo Reglamento (EB) Nr. 1122/2009 11 straipsnio 1 dalies pirmos pastraipos, 2012 m. ūkininkai, kurie iki valstybių narių pagal to reglamento 11 straipsnio 2 dalį nustatytos dienos pateikė bendrąją paraišką skirti paramą pagal bet kurią paramos už plotą schemą ir kurie pagal šio straipsnio 1 dalį pateikė paraišką suteikti teises į išmokas arba padidinti jų vieneto vertę, gali teikti atskirą paraišką skirti paramą pagal Reglamento (EB) Nr. 73/2009 41 straipsnio 3 dalį ne vėliau kaip iki 2013 m. sausio 31 d.
   3.   Nukrypstant nuo Reglamento (EB) Nr. 1122/2009 11 straipsnio 2 dalies pirmos pastraipos, valstybės narės gali leisti ūkininkams, kurie pagal šio straipsnio 1 dalį pateikė paraišką suteikti teises į išmokas arba padidinti jų vieneto vertę ir kurie nepateikė šio straipsnio 2 dalyje nurodytos bendrosios paraiškos, pateikti bendrąją paraišką už 2012 m. skirti paramą pagal Reglamento (EB) Nr. 73/2009 41 straipsnio 3 dalį ne vėliau kaip iki 2013 m. sausio 31 d.
   4.   Pagal 1 dalį pateikta paraiška suteikti teises į išmokas arba padidinti jų vieneto vertę laikoma atskira paraiška skirti paramą arba bendrąja paraiška skirti paramą pagal 2 ir 3 dalis.
   5.   Taikydamos šio straipsnio 1 dalį, valstybės narės gali nukrypti nuo Reglamento (EB) Nr. 1122/2009 12 straipsnio nuostatų, susijusių su teisėmis į išmokas, jei vėliausią šio straipsnio 2 ir 3 dalyse nustatytą dieną nėra galutinai nuspręsta dėl teisių į išmokas suteikimo jų vieneto vertės padidinimo.
   2 straipsnis
   Nuo Reglamento (EB) Nr. 1120/2009 leidžianti nukrypti nuostata
   Nukrypstant nuo Reglamento (EB) Nr. 1120/2009 8 straipsnio 1 dalies pirmos pastraipos, teises į išmokas, kurių vieneto vertė turi būti padidinta pagal šio reglamento 1 straipsnį, už 2012 m. gali deklaruoti šias teises 2013 m. sausio 31 d. turintis ūkininkas, kad gautų atitinkamai dėl padidėjusios vieneto vertės padidėjusią išmoką.
   Ūkininkams suteiktos naujos teisės į išmokas ir teisės į padidėjusias išmokas, kurių vieneto vertė turi būti padidinta, pagal šio reglamento 1 straipsnį laikomos deklaruotomis už 2012 kalendorinius metus.
   3 straipsnis
   Nuo Reglamento (EB) Nr. 73/2009 leidžianti nukrypti nuostata
   1.   Išmokos, susijusios su teisių į išmokas skyrimu ir jų vertės padidinimu pagal Reglamento (EB) Nr. 73/2009 41 straipsnio 3 dalį, negali būti išmokėtos už 2012 m. kalendorinius metus tol, kol susijusios valstybės narės nebaigs tikrinti tos paramos skyrimo sąlygų atitikties, jei taikomos viena ar kelios šio reglamento 1 ir 2 straipsniuose nustatytos nukrypti leidžiančios nuostatos.
   2.   Nukrypstant nuo Reglamento (EB) Nr. 73/2009 29 straipsnio 3 dalies, išmokos pagal to reglamento I priede išvardytas paramos schemas, išskyrus šio straipsnio 1 dalyje nurodytą paramą, gali būti išmokėtos už 2012 kalendorinius metus, neatsižvelgiant į tai, ar baigtas šio straipsnio 1 dalyje nurodytos paramos skyrimo sąlygų atitikties tikrinimas.
   3.   Nukrypstant nuo Reglamento (EB) Nr. 73/2009 31 straipsnio 1 dalies, pagal šio reglamento 1 ir 2 straipsniuose nustatytą vieną ar kelias nukrypti leidžiančias nuostatas sklypais, atitinkančiais reikalavimus atitinkančius hektarus, susietus su pagal to reglamento 41 straipsnio 3 dalį naujai suteiktomis teisėmis į išmokas ar teisėmis į išmokas, kurių vertė padidinama, susijęs ūkininkas turi naudotis 2013 m. sausio 31 d.
   4 straipsnis
   Įsigaliojimas ir taikymas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   3 straipsnio 1 ir 2 dalys taikomos nuo 2012 m. spalio 16 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 21 d.

            Komisijos vardu

            Pirmininkas

         José Manuel BARROSO

      (1)  OL L 30, 2009 1 31, p. 16.

      (2)  OL L 316, 2009 12 2, p. 65.

      (3)  OL L 316, 2009 12 2, p. 1.

      (4)  OL L 231, 2012 8 28, p. 8.


title: 2010 m. birželio 29 d. Tarybos įgyvendinimo reglamentas (ES) Nr. 580/2010, kuriuo iš dalies keičiamas Reglamentas (EB) Nr. 452/2007, kuriuo importuojamoms, inter alia , Ukrainos kilmės lyginimo lentoms nustatomas galutinis antidempingo muitas

text:
2.7.2010

               LT

               Europos Sąjungos oficialusis leidinys

               L 168/12

         TARYBOS ĮGYVENDINIMO REGLAMENTAS (ES) Nr. 580/2010
   2010 m. birželio 29 d.
   kuriuo iš dalies keičiamas Reglamentas (EB) Nr. 452/2007, kuriuo importuojamoms, inter alia, Ukrainos kilmės lyginimo lentoms nustatomas galutinis antidempingo muitas
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 11 straipsnio 3 dalį,
   atsižvelgdama į Europos Komisijos pasiūlymą, pateiktą pasikonsultavus su Patariamuoju komitetu,
   kadangi:
   1.   PROCEDŪRA

   1.1.   Galiojančios priemonės

               (1)

               Reglamentu (EB) Nr. 452/2007 (2) (toliau – pirminis reglamentas) Taryba nustatė galutinį antidempingo muitą importuojamoms, inter alia, Ukrainos kilmės lyginimo lentoms. Priemones sudaro 9,9 % ad valorem muito norma.

         1.2.   Prašymas atlikti peržiūrą

               (2)

               2008 m. rugpjūčio mėn. Komisija gavo prašymą atlikti dalinę tarpinę peržiūrą pagal pagrindinio reglamento 11 straipsnio 3 dalį (toliau – tarpinė peržiūra). Prašymas patenkintas 2008 m. gruodžio mėn. Prašymą, kuriuo buvo prašoma tirti tik dempingo aspektus, pateikė eksportuojantis Ukrainos gamintojas Eurogold Industries Ltd. (toliau – pareiškėjas arba EGI). Pareiškėjas bendradarbiavo atliekant tyrimą, po kurio priimtos pirminiame reglamente išdėstytos išvados ir nustatyti faktai (toliau – pirminis tyrimas). Pareiškėjui, kuris yra vienintelis žinomas nagrinėjamojo produkto eksportuojantis Ukrainos gamintojas, taikomas 9,9 % antidempingo muitas.

               (3)

               Savo prašyme pareiškėjas teigė, kad pasikeitė aplinkybės, kurių pagrindu buvo nustatytos galiojančios priemonės, ir kad šie pokyčiai yra ilgalaikiai. Pareiškėjas pateikė prima facie įrodymų, kad toliau taikyti galiojančią priemonę ir taip kompensuoti dempingo daromą žalą nėra būtina.

         1.3.   Peržiūros inicijavimas

               (4)

               Pasikonsultavusi su Patariamuoju komitetu ir nustačiusi, kad yra pakankamai įrodymų, pagrindžiančių tarpinės peržiūros inicijavimą, Komisija nusprendė inicijuoti dalinę tarpinę peržiūrą pagal pagrindinio reglamento 11 straipsnio 3 dalį, kurią atliekant nagrinėjamas tik su EGI susijęs dempingas. 2009 m. balandžio 9 d. Komisija Europos Sąjungos oficialiajame leidinyje
                   (3) paskelbė pranešimą apie inicijavimą (toliau – pranešimas apie inicijavimą) ir pradėjo tyrimą.

         1.4.   Nagrinėjamasis produktas ir panašus produktas

               (5)

               Atliekant tarpinę peržiūrą nagrinėjamasis produktas yra toks pats, kaip ir pirminiame tyrime, t. y. Ukrainos kilmės lyginimo lentos, pastatomosios (arba ne), sugeriančios garus (arba ne) ir (arba) kurių paviršius yra šildantis (arba ne) ir (arba) pučiantis orą (arba ne), taip pat rankovių lyginimo lentos ir visos jų pagrindinės dalys, t. y. kojos, plokštė ir lygintuvo laikiklis, kurių KN kodai šiuo metu yra ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 ir ex 8516 90 00.

               (6)

               Ukrainoje gaminamas ir joje parduodamas produktas ir į Sąjungą eksportuojamas produktas pasižymi tokiomis pačiomis pagrindinėmis fizinėmis ir techninėmis savybėmis ir turi tą pačią paskirtį, todėl pagal pagrindinio reglamento 1 straipsnio 4 dalį jie laikomi panašiais produktais.

         1.5.   Suinteresuotosios šalys

               (7)

               Komisija oficialiai pranešė Sąjungos pramonei, pareiškėjui ir eksportuojančios šalies valdžios institucijoms apie tarpinės peržiūros inicijavimą. Suinteresuotosioms šalims buvo suteikta galimybė teikti nuomonę raštu ir būti išklausytoms.

               (8)

               Komisija pareiškėjui išsiuntė klausimyną ir per tam tikslui nustatytą laikotarpį gavo atsakymą. Komisija surado ir patikrino visą informaciją, kurią laikė būtina dempingui nustatyti, ir atliko tikrinamąjį vizitą pareiškėjo patalpose:

                           —

                              Eurogold Industries Ltd., Žytomyre, Ukrainoje

                           —

                           ir su ja susijusioje bendrovėje Eurogold Service Zumbühl & Co., Cuge Šveicarijoje (toliau – EGS).

         1.6.   Tiriamasis laikotarpis

               (9)

               Atliekant tyrimą buvo nagrinėjamas laikotarpis nuo 2008 m. sausio 1 d. iki 2008 m. gruodžio 31 d. (toliau – tiriamasis laikotarpis arba TL).

         2.   TYRIMO REZULTATAI

   2.1.   Normalioji vertė

               (10)

               Siekiant nustatyti normaliąją vertę, pirmiausia nustatyta, ar bendra EGI panašaus produkto pardavimo nepriklausomiems pirkėjams vidaus rinkoje apimtis yra tipiška, palyginti su bendra į Sąjungą eksportuojamų produktų apimtimi. Pagal pagrindinio reglamento 2 straipsnio 2 dalį pardavimo vidaus rinkoje apimtis laikoma tipiška, jeigu bendra pardavimo vidaus rinkoje apimtis yra ne mažesnė nei 5 % bendros nagrinėjamojo produkto pardavimo Sąjungoje apimties. Nustatyta, kad bendra EGI panašaus produkto pardavimo apimtis vidaus rinkoje yra tipiška.

               (11)

               Nustatyta, ar kiekvienos rūšies produkto, kurį EGI pardavė vidaus rinkoje ir kurį, kaip nustatyta, galima tiesiogiai palyginti su tos rūšies produktu, kuris eksportuojamas parduoti į Sąjungą, pardavimo vidaus rinkoje apimtis buvo pakankamai tipiška, kaip apibrėžta pagrindinio reglamento 2 straipsnio 2 dalyje. Konkrečios rūšies produkto pardavimo vidaus rinkoje apimtis laikyta pakankamai tipiška, jeigu bendras tos rūšies produkto, per TL parduoto vidaus rinkoje nepriklausomiems pirkėjams, kiekis sudarė ne mažiau nei 5 % bendro į Sąjungą eksportuoto panašios rūšies produkto parduoto kiekio.

               (12)

               Taip pat nagrinėta, ar galima laikyti, kad kiekvienos rūšies produktas vidaus rinkoje buvo parduodamas įprastomis prekybos sąlygomis pagal pagrindinio reglamento 2 straipsnio 4 dalį. Tai atlikta nustatant, kokia per TL kiekvienos rūšies eksportuoto nagrinėjamojo produkto pardavimo vidaus rinkoje nepriklausomiems pirkėjams dalis buvo pelninga.

               (13)

               Tų rūšių produktui, kurio kiekis, parduotas tos rūšies produkto vidaus rinkoje didesnėmis už vieneto sąnaudas kainomis, buvo didesnis nei 80 %, o vidutinė svertinė tos rūšies produkto pardavimo kaina buvo ne mažesnė nei tos rūšies produkto vieneto gamybos sąnaudos, normalioji vertė kiekvienai produkto rūšiai apskaičiuota pagal viso nagrinėjamosios rūšies produkto pardavimo faktinių vidaus rinkos kainų vidutinę svertinę kainą, neatsižvelgiant į tai, ar pardavimas buvo pelningas ar nepelningas.

               (14)

               Jeigu tam tikros rūšies produkto pelningo pardavimo apimtis sudarė ne daugiau kaip 80 % viso tos rūšies produkto pardavimo apimties arba jeigu tos rūšies produkto vidutinė svertinė kaina buvo mažesnė už vieneto gamybos sąnaudas, normalioji vertė buvo nustatoma pagal faktinę vidaus rinkos kainą, kuri buvo apskaičiuota pagal tos rūšies produkto tik pelningo pardavimo vidaus rinkoje per TL vidutinę svertinę kainą.

               (15)

               Kai EGI parduodamo konkrečios rūšies produkto vidaus rinkos kainomis nebuvo galima remtis siekiant nustatyti normaliąją vertę, normalioji vertė buvo apskaičiuota pagal pagrindinio reglamento 2 straipsnio 3 dalį.

               (16)

               Apskaičiuojant normaliąją vertę pagal pagrindinio reglamento 2 straipsnio 3 dalį, pardavimo, bendrųjų ir administracinių išlaidų ir pelno apimtis pagal pagrindinio reglamento 2 straipsnio 6 dalies įžanginį sakinį buvo pagrįsta faktiniais EGI panašaus produkto gamybos ir pardavimo įprastomis prekybos sąlygomis duomenimis.

               (17)

               Atskleidus išvadas EGI tvirtino, kad normaliajai vertei apskaičiuoti naudotas pardavimo, bendrųjų ir administracinių išlaidų dydis neatitinka pardavimo vidaus rinkoje įprastomis prekybos sąlygomis kainos dydžio, todėl tam tikrais atžvilgiais apskaičiuota per didelė normalioji vertė.

               (18)

               Šis tvirtinimas išnagrinėtas, tačiau nustatyta, kad jis nepagrįstas, nes remtasi tuo pardavimo, bendrųjų ir administracinių išlaidų dydžiu, kuris nurodytas kaip pardavimo vidaus rinkoje kaina, ir, neatsižvelgiant į tai, ar parduodama įprastomis prekybos sąlygomis, ar ne, yra toks pat, nes išreiškiamas procentine apyvartos dalimi. Todėl šis tvirtinimas atmetamas.

         2.2.   Eksporto kaina

               (19)

               EGI eksportavo parduoti prekes į Sąjungą tiesiogiai nepriklausomiems pirkėjams arba per Šveicarijoje įsikūrusią susijusią bendrovę EGS.

               (20)

               Kai prekės buvo eksportuojamos parduoti į Sąjungą tiesiogiai nepriklausomiems pirkėjams Sąjungoje, pagal pagrindinio reglamento 2 straipsnio 8 dalį eksporto kaina buvo nustatoma remiantis faktiškai sumokėta arba mokėtina nagrinėjamojo produkto kaina.

               (21)

               Kai prekės buvo eksportuojamos į Sąjungą per susijusią bendrovę EGS, kuri atliko visas svarbias su prekių išleidimu į laisvą apyvartą Sąjungoje susijusias importo funkcijas, t. y. susijusio importuotojo funkcijas, pagal pagrindinio reglamento 2 straipsnio 9 dalį eksporto kaina buvo nustatoma remiantis kainomis, kuriomis importuoti produktai buvo pirmiausia perparduoti nepriklausomam pirkėjui. Todėl siekiant atsižvelgti į visas nuo importo iki perpardavimo patirtas sąnaudas ir gautą pelną, atlikti koregavimai, kad būtų galima nustatyti patikimą eksporto kainą. Kadangi naujų su gautu pelnu susijusių duomenų nepriklausomi importuotojai nepateikė, buvo remiamasi tuo pačiu pelno dydžiu, kuriuo remtasi per pirminį tyrimą.

               (22)

               Pagal pagrindinio reglamento 11 straipsnio 10 dalį EGI teigė, kad jeigu eksporto kaina nustatoma pagal pagrindinio reglamento 2 straipsnio 9 dalį, sumokėtas antidempingo muitas neturėtų būti atimamas kaip sąnaudos, nes, EGI teigimu, šis muitas yra aiškus iš perpardavimo kainų.

               (23)

               Atsižvelgiant į tai nagrinėti prašymą pagrindžiantys įrodymai – atitinkami pardavimo kainos apskaičiavimai. Tačiau pateikti tik su tam tikrais per TL parduotais modeliais susiję apskaičiavimai, iš kurių matyti, kad ne visais atvejais buvo visiškai aišku, kuri pardavimo kainos dalis atitinka antidempingo muitą. Todėl nuspręsta, kad pateiktais įrodymais neįtikinta, kad antidempingo muitas sudaro aiškią perpardavimo kainų dalį. Todėl prašymas atmestas ir pagal pagrindinio reglamento 2 straipsnio 9 dalį nustatant į Sąjungą per EGS eksportuotų prekių pardavimo kainą antidempingo muitas atimtas kaip sąnaudos.

               (24)

               Atskleidus išvadas EGI dar kartą paprieštaravo. Tačiau jokių šį teiginį pagrindžiančių naujų įrodymų ar argumentų nebuvo pateikta. Todėl šis pareiškimas atmetamas.

         2.3.   Palyginimas

               (25)

               Normalioji vertė ir eksporto kaina buvo lyginamos remiantis gamintojo kaina EXW sąlygomis. Siekiant užtikrinti teisingą normaliosios vertės ir eksporto kainos palyginimą, koreguojant pagal pagrindinio reglamento 2 straipsnio 10 dalį prireikus ir pateisinamais atvejais buvo deramai atsižvelgta į transporto, pakavimo, kreditų sąnaudas ir komisinius.

               (26)

               Atskleidus išvadas atkreiptas dėmesys į skaičiavimo klaidą, dėl kurios klaidingai konvertuota valiuta atliekant tam tikrus pakavimo išlaidų koregavimus. Klaida ištaisyta ir atitinkamai peržiūrėtas dempingo skirtumo skaičiavimas.

               (27)

               Be to, atskleidus išvadas EGI teigė, kad apskaičiuojant normaliąją vertę į praneštus koregavimus, susijusius su pardavimu vidaus rinkoje, kuris nėra vykdomas įprastomis prekybos sąlygomis, neturėtų būti atsižvelgiama ir todėl, kad aptariamosios rūšies produktas kitur neparduodamas, reikėtų remtis vidutiniais kitos rūšies produktų pardavimo įprastomis prekybos sąlygomis koregavimais, nes tik iš jų būtų aiškios į normaliajai vertei apskaičiuoti naudotas pardavimo, bendrąsias ir administracines išlaidas įskaitytos išlaidos.

               (28)

               Šis tvirtinimas išnagrinėtas, tačiau nepriimtas, nes koregavimais remiamasi tik tam, kad būtų galima palyginti, ir dažniausiai faktinės kiekvienam sandoriui būdingos kainos iš jų yra aiškios, todėl šie koregavimai yra objektyvūs ir nesiejami su tuo, ar galiausiai parduodama įprastomis prekybos sąlygomis, ar ne.

               (29)

               Be to, nagrinėjant šį tvirtinimą nustatyta, kad apskaičiuojant tos rūšies produktų, kurie neparduodami vidaus rinkoje, normaliąją vertę remtasi klaidingais koregavimais. Klaida ištaisyta remiantis viso pardavimo vidaus rinkoje bendrais vidutiniais koregavimais ir atitinkamai pakeistas normaliosios vertės apskaičiavimas. EGI teigė, kad šios rūšies produktų kreditų sąnaudos turėtų būti pakoreguotos, nes kreditų sąnaudos buvo įskaitytos į normaliajai vertei apskaičiuoti naudotas pardavimo, bendrąsias ir administracines išlaidas. Šis tvirtinimas nepriimtas, nes aptariamosios rūšies produktai vidaus rinkoje iš tikrųjų niekada nebuvo parduodami, todėl nėra įrodymų, kad mokėjimas už juos buvo atidėtas. Atsižvelgiant į tai pažymima, kad kreditų sąnaudų koregavimai paremti ne tikrųjų mokėjimų sąlygomis ir kaina, bet parduodant suderėtomis mokėjimo sąlygomis paremta alternatyviąja kaina.

         2.4.   Dempingo skirtumas

               (30)

               Kaip nustatyta pagrindinio reglamento 2 straipsnio 11 dalyje, kiekvienos rūšies produkto vidutinė svertinė normalioji vertė buvo palyginta su atitinkamos rūšies nagrinėjamojo produkto vidutine svertine eksporto kaina. Palyginus nustatytas dempingas.

               (31)

               Procentais išreikštas neto kainos Sąjungos pasienyje prieš sumokant muitą EGI dempingo skirtumas yra 7,0 %.

               (32)

               Pagal pagrindinio reglamento 11 straipsnio 3 dalį taip pat buvo tiriama, ar išvados gali būti pagrįstai laikomos ilgalaikėmis.

               (33)

               Šiuo metu pareiškėjas ir susijusi bendrovė daugiausiai parduoda pardavimo kanalais, manytina, ilgam įtvirtintais struktūriniu reorganizavimu. Todėl nėra tikėtina, kad aplinkybės, dėl kurių inicijuota ši tarpinė peržiūra, artimiausiu metu keistųsi taip, kad turėtų įtakos per tarpinę peržiūrą padarytoms išvadoms. Be to, atliekant tyrimą neatsirado jokių kitų įrodymų, pagal kuriuos būtų galima teigti, kad naujos aplinkybės nėra ilgalaikės. Todėl daroma išvada, kad aplinkybių pokyčiai yra ilgalaikiai.

         3.   ANTIDEMPINGO PRIEMONĖS

               (34)

               Pirminiame tyrime nustatyta, kad EGI yra vienintelis lyginimo lentas eksportuojantis Ukrainos gamintojas. Todėl nagrinėjamojo produkto visų kitų eksportuojančių Ukrainos gamintojų dempingo skirtumui nustatyti naudotasi EGI dempingo skirtumui nustatyti naudota metodologija.

               (35)

               Todėl atsižvelgiant į peržiūros tyrimo rezultatus manoma, kad tikslinga iš dalies pakeisti importuojamam nagrinėjamajam Ukrainos kilmės produktui taikomą antidempingo muito normą ir ji turi būti 7,0 %.

               (36)

               Suinteresuotosioms šalims buvo pranešta apie esminius faktus ir aplinkybes, kuriomis remiantis būtų siūloma iš dalies keisti Tarybos reglamentą (EB) Nr. 452/2007, kuriuo importuojamam nagrinėjamajam, inter alia, Ukrainos kilmės produktui nustatomas antidempingo muitas, ir joms buvo suteikta galimybė pareikšti pastabas. Į jų pastabas, jei tinkama, buvo atkreiptas dėmesys ir šiame reglamente į jas atsižvelgta,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 452/2007 1 straipsnio 2 dalies lentelėje įrašas apie visas Ukrainos bendroves pakeičiamas taip:

                  „Ukraina

                  Visoms bendrovėms

                  7

                  —“

   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2010 m. birželio 29 d.

            Tarybos vardu

            Pirmininkė

         E. ESPINOSA

      (1)  OL L 343, 2009 12 22, p. 51.

      (2)  OL L 109, 2007 4 26, p. 12.

      (3)  OL C 85, 2009 4 9, p. 28.